Heinäniityllä
Länsituuli liehuu laulellen
 yli kukkakenttäin kesäisten.
 Tuuli raikas, ohjaa tänne ties,
 missä eilen kulki niittomies.

 Sisko, veikko, tartu haravaan,
 luoko karholle nyt kootaan.
 Kuivuu heinä, sirkka sirittää,
 ihmeen hauskaa heinätyö on tää.

 Painu, musta pilvi, metsän taa,
 Metsolassa vettä tarvitaan.
 Paista, päivä, meidän niityllen,
 puhu, tuuli, karhot kuivaten!

 Sitten naurain, lauleskellen vaan
 kuivat heinät latoon sullotaan.
 Talven tullen Mansikki ne syö. –
 Päättyy kesän hauska heinätyö.

1920.